ประชาชนและนักท่องเที่ยวจำนวนมากเริ่มทยอยเดินทางออกต่างจังหวัด เพื่อกลับภูมิลำเนาอย่างต่อเนื่อง
บรรยากาศที่สถานีกลางกรุงเทพอภิวัฒน์(สถานีกลางบางซื่อ) มีประชาชนและนักท่องเที่ยวต้องการเดินทางออกต่างจังหวัด หรือท่องเที่ยว ทยอยเดินทางมาซื้อตั๋วและรอขึ้นรถไฟอย่างต่อเนื่องตลอดทั้งวัน โดยประชาชนต่างนำสัมภาระสิ่งของต่างๆ จำนวนมากที่จะนำกลับไปฝากญาติพี่น้องติดมือไปด้วย ขณะที่ยอดการจองตั๋วโดยสารในเส้นทางระยะไกล ถูกจับจองเต็มทุกที่นั่งแล้วเช่นกัน โดยเฉพาะเส้นทางกรุงเทพฯ-เชียงใหม่ และกรุงเทพฯ-อุบลราชธานี ซึ่งในปีนี้ การรถไฟรถไฟแห่งประเทศไทย จัดโครงการ “เดินทางกลับบ้านปลอดภัย” ระหว่างวันที่ 10–12 เมษายน โดยจะมอบพัดที่ระลึกจำนวน 10,000 ชิ้น และองค์การเภสัชกรรมมอบหน้ากากอนามัย เจลแอลกอฮอล์ จำนวน 5,000 ชุด ให้กับผู้ใช้บริการรถไฟทุกแห่ง เพื่อแสดงความขอบคุณและความห่วงใยนางรัตนา แก้วชนะ หนึ่งในประชาชน กล่าวถึงความประทับใจครั้งแรกหลังจากที่มาใช้บริการที่สถานีรถไฟ สามารถจองตั๋วโดยสารผ่านเว็บไซต์ได้ด้วย นอกจากจะประหยัดเวลาแล้ว ราคาตั๋วโดยสารยังถูกกว่าเดินทางด้วยรถยนต์ส่วนตัวอีกขณะที่ นางสาวณิจนันท์ สุดจิต อีกหนึ่งในประชาชนคนไทยที่อาศัยอยู่ในประเทศจีน เปิดเผยว่า ไม่ได้กลับเมืองไทยมา 3 ปี จึงอยากใช้โอกาสนี้พาครอบครัวไปเที่ยวต่างจังหวัด ถือเป็นการกระตุ้นเศรษฐกิจไปในตัว ขณะเดียวกัน การรถไฟฯ ยังได้เตรียมความพร้อม ในการให้บริการเดินรถและมาตรการดูแลความปลอดภัย รวมทั้งจัดตั้งศูนย์ปลอดภัยในช่วงเทศกาลสงกรานต์ 2566 ทั้งส่วนกลางและส่วนภูมิภาค โดยได้เพิ่มกำลังพนักงาน เจ้าหน้าที่รักษาความปลอดภัย เจ้าหน้าที่ตำรวจรถไฟ ทั้งบนขบวนรถและสถานี พร้อมทั้งได้ประสานกับหน่วยงานท้องถิ่นเพื่อเพิ่มเจ้าหน้าที่และอาสาสมัครประจำตามจุดตัดถนนเสมอระดับทางรถไฟอีกด้วย